text: "Dès ier matin là s'en alerent ;
   Mais leur femmes ci demorerent,
   Qui moult grant honnor vous feront
   Et moult bien vous aaiseront,
   Si com de boivre et de mengier
   Et d'aaisiement couchier,
   Au miex qu'eles le porront faire.
   Car dames sont de bon afaire,
   Et demain la bataille aurez
   À aus, puis k'avoir la voulez.
   Demain matin venu seront
   En la place, devant ce pont,
   Apareillié de vous atendre ;
   Mestier aurez de vous deffendre,
   K'aigrement serez assaillis."
  